b'\n_START_ARTICLE_\nMed (kemija)\n_START_PARAGRAPH_\nM\xc3\xa9di (pogovorno mesing) so zlitine bakra in cinka, v katerih je obi\xc4\x8dajno nad 65\xc2\xa0% bakra. V\xc4\x8dasih se kot sopomenka za medi uporablja tudi izraz medenina, vendar se slednji izraz pogosteje rabi za predmete, izdelane iz medi. Medi imenujemo tako, da najprej navedemo baker z odstotkom zastopanosti. Za medi z ve\xc4\x8d kot 80\xc2\xa0% Cu uporabljamo tudi izraz tombak._NEWLINE_Zlitina je rumenkaste barve, podobne zlatu. Lastnosti medi so mo\xc4\x8dno odvisne od dele\xc5\xbea obeh kovin v zlitini. Ve\xc4\x8dji je dele\xc5\xbe cinka, ni\xc5\xbeje je tali\xc5\xa1\xc4\x8de (okoli 900-1045\xc2\xa0\xc2\xb0C), manj\xc5\xa1a se elektri\xc4\x8dna prevodnost, zmanj\xc5\xa1uje se zmo\xc5\xbenost preoblikovanja._NEWLINE_Medi uporabljamo za grla \xc5\xbearnic, vijake, kovice, tulce za naboje, vodovodne pipe in ventile ter za izdelavo okrasnih predmetov.'